CELEX: 62020CA0130
Language: et
Date: 2021-05-12 00:00:00
Title: Kohtuasi C-130/20: Euroopa Kohtu (kuues koda) 12. mai 2021. aasta otsus (Juzgado de lo Social n° 3 de Barcelona eelotsusetaotlus – Hispaania) – YJ versus Instituto Nacional de la Seguridad Social (INSS) (Eelotsusetaotlus – Meeste ja naiste võrdne kohtlemine sotsiaalkindlustuse valdkonnas – Direktiiv 79/7/EMÜ – Artikli 4 lõige 1 – Sooline diskrimineerimine – Liikmesriigi õigusnormid, mis näevad ette emaduse pensionilisa naistele, kellel on olnud teatav arv lapsi – Eelpensionile jäämiseks avalduse teinud naiste väljaarvamine emaduse pensionilisa saamiseks õigustatud isikute seast – Direktiivi 79/7/EMÜ kohaldamisala)

12.7.2021   
            
            
               ET
            
            
               Euroopa Liidu Teataja
            
            
               C 278/20
            
         
      Euroopa Kohtu (kuues koda) 12. mai 2021. aasta otsus (Juzgado de lo Social no 3 de Barcelona eelotsusetaotlus – Hispaania) – YJ versus Instituto Nacional de la Seguridad Social (INSS)
      (Kohtuasi C-130/20) (1)
      
      (Eelotsusetaotlus - Meeste ja naiste võrdne kohtlemine sotsiaalkindlustuse valdkonnas - Direktiiv 79/7/EMÜ - Artikli 4 lõige 1 - Sooline diskrimineerimine - Liikmesriigi õigusnormid, mis näevad ette emaduse pensionilisa naistele, kellel on olnud teatav arv lapsi - Eelpensionile jäämiseks avalduse teinud naiste väljaarvamine emaduse pensionilisa saamiseks õigustatud isikute seast - Direktiivi 79/7/EMÜ kohaldamisala)
      (2021/C 278/28)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de lo Social no 3 de Barcelona
      
         Põhikohtuasja pooled
      
      
         Hageja: YJ
      
         Kostja: Instituto Nacional de la Seguridad Social (INSS)
      
         Resolutsioon
      
      Nõukogu 19. detsembri 1978. aasta direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas ei ole kohaldatav riigisiseste õigusnormide suhtes, mis näevad naistele, kellel on olnud vähemalt kaks bioloogilist või lapsendatud last, ette emaduse pensionilisa seadusjärgsesse pensioniikka jõudnult vanaduspensionile jäämise korral või teatavail seaduses ettenähtud alustel eelpensionile jäämise korral, ent mitte asjasse puutuva isiku vabatahtliku eelpensionile jäämise korral.
      
         (1)  ELT C 201, 15.6.2020.